text: 34-årig mand efterlyses: Forlod huset i sort VW Touran 
  04 juli 2015 kl. 06.20
  En 34-årig mand fra Knud mellem Christiansfeld og Haderslev forlod lørdag nat sin familie i nedtrykt tilstand. Politiet efterlyser ham og familiens sorte VW Touran.
  Kl. 5.28 fik Syd- og Sønderjyllands Politi en melding om en 34-årig forsvunden mand. Han bor med familien i Knud mellem Christiansfeld og Haderslev, men havde været forsvundet i flere timer, da familien kontaktede politiet.
  Den 34-årige mand forlod hjemmet i nedtrykt tilstand, forklarer vagtchef hos Syd- og Sønderjyllands Politi Ole Aamann.
  - Vi har søgt lokalområdet men uden held. Nu håber vi på, at nogen har set ham, og kontakter os, siger han til TV SYD.
  Hvis du ser en sort VW Touran Van med nummeret XT96964 hører politiet gerne fra dig på 114.
  
  